גולד בוקס - Gold Box.
זה בונוס אשר יורד באמצע קרב. שווי הקופסה 1,000 קריסטלים (גבישים). במקור גולד בוקס נחת כאשר הקופה של הקרב הגיעה למכפלה של 700 קריסטלים. מאז עדכון 1.78.0 זה יכול להופיע בקרב עם כל גודל של קופת הקרב. לעיתים ערכו של הגולד בוקס עולה באירועים מיוחדים כגון חג המולד, אחד באפריל ויום-הולדת לטנקי. לעומת זאת, תיבות זהב שמוצנחות על ידי שחקנים כאספקה לא מושפעות מאירועים. בגרסה הקודמת של המשחק היו יורדות גם תיבות של 10,000, 100,000, 1,000,000.
ישנו גם שני סוגי גולד-בוקס מיוחדים, כגון ליצן (יורד באחד באפריל ומכיל פרסים שונים ומפתיעים), ותיבה (גולד בוקס שחור, נקרא Container) שמביאה לך מכולה ירוקה (מכולה ירוקה מכילה קריסטלים, אספקות, גולד בוקסים להורדה, צבעים ועוד).
שחקנים.
לכל שחקן בטנקי אונליין ניקוד ניסיון (Experience), דרגה הנקבעת לפי גובה הניקוד, קופה עם סכום כסף (קריסטלים), וציוד משלו. הטנק של כל שחקן כולל מספר רכיבים קבועים, שהבולטים מביניהם הם צריח הטנק, גוף הטנק וצבע.
מידע מורחב על הציוד השונה מופיע תחת הכותרת "ציוד", ומידע על הדרגות וכלכלת המשחק מפורט תחת הכותרת "מוסך, דרגות ומטבע".
ציוד.
לכל שחקן אפשרות לקנות ציוד חדש או לשדרג ציוד קיים. הדבר נעשה במוסך (Garage), בו קיים גם מודל תלת-ממדי של הטנק של השחקן, ומאפשר להחליף ציוד, גם במהלך קרב. ככל שדרגתו של השחקן גבוהה יותר, יותר ציוד יהיה זמין עבורו.
הציוד מתחלק למספר קטגוריות שונות, כאשר חלק משויכות לציוד לטנק, ואחרות לתוספות דקורטיביות או לפריטים שאינם כשלעצמם קשורים לקרב.
יצוין שככל שהציוד יותר מתקדם, כך מחירו יהיה גדול יותר, והדרגה המינימלית לרכישתו תהיה גבוהה בהתאם.
צריחים (כלי נשק) - Turrets.
במשחק ישנם 14 כלי נשק, השונים אחד מהשני באופן הפעולה ובנתונים הטכניים (כמו עוצמה, זמן טעינה, טווח, וכו'). השמות של הצריחים: פַיֵרְבֵּרְד, פְרִיז, אִיזִידָה, הָמֵּר (בַּמ"ם יש דגש, כי הָמר באנגלית כותבים עם 2 m), טְוִוינְס, רִיקוֹשֶׁט, סְמוֹקִי, סְטְרִיקֶר, ווּלְקַן, תָ'נְדֶר, רֵייְלְגָן, מגנום, גאוס, שפט, וטסלה (טסלה הוא תותח יחסית חדש).
תוספות-צריחים.
את התוספות ניתן לקבל במכולות (ירוקות או אדומות) או לקנות בקריסטלים, יש תוספות מיוחדות שניתן להשיג אותן רק במכולה אדומה.
התוספות משפרות את הצריח ונותנות לו יכולות מיוחדות.
טנקים (גוף הטנקים) - Hulls.
במשחק ישנם 10 טנקים, כאשר לכל אחד גודל פיסי שונה (לפי חלוקה כללית של טנקים קלים, בינוניים וכבדים) ונתונים טכניים (כמו רמת ההגנה של הטנק הכולל, מהירות מרבית, תאוצה, המהירות סיבוב, וכו'). הטנקים הקלים הם: וואספ (באנגלית: Wasp), הורנט (באנגלית: Hornet), והופר (באנגלית: Hopper).
הגופי הבינוניים הם: פלאדין (באנגלית: Paladin), ויקינג (באנגלית: Viking), האנטר (באנגלית: Hunter), קרוסיידר (באנגלית: Crusader), ודיקטטור (באנגלית: Dictator).
הגופים הכבדים הם: ארס (באנגלית: Ares), טיטאן (באנגלית: Titan), וממות' (באנגלית: Mammoth).
תוספות-טנקים.
את התוספות ניתן לקבל במכולות (ירוקות או אדומות) או לקנות בקריסטלים/טנקונים (באנגלית: Tankoins), יש תוספות מיוחדות שניתן להשיג אותן רק במכולה אדומה.
התוספות משפרות את הטנק ונותנות לו חסינויות לאפקטים.
שדרוגים.
את רוב הציוד הפונקציונלי במשחק ניתן לשדרג, כאשר קיימים מספר סוגים שונים של שדרוגים:דג
מודולי הגנה - Protection Modules.
כנגד כל סוג פגיעה (צריחים ומוקשים, אבל לא השמדה עצמית או מכוח מיוחד של טנקים) קיים סוג הגנה שניתן להפעיל- עד 4 סוגים. לשחקנים חדשים יש רק אפשרות אחת והם יכולים לשחרר נעילה של עוד הגנות בו זמנית בסכום של 50 Tankoins, השלישי ב-500 Tankoins והרביעי ב-5000 Tankoins. רמת ההגנה יכולה להוריד 5% עד 50% מעוצמת הפגיעה בטנק, וזאת בהתאם לרמת ההגנה שבבעלות השחקן.
צבעים - Paints.
צבעים קובעים את הדוגמה החיצונית שמופיעה על הטנק, פרט לאלמנטים קבועים של הצריח וגוף הטנק (כמו לוע הקנה וה[מזקו"ם]). במקור צבעים סיפקו לטנק הגנה, אך כעת הם משמשים כאלמנט עיצובי בלבד, שיכול גם לסייע בתור הסוואה.
אספקות - Supplies.
האספקות מקבלות מספרים במקלדת המאפשרות להשתמש בהם. המקשים הם: 1, 2, 3, 4, ו-5. את האספקות אפשר לקנות במוסך, לזכות בהן מהמשימות היומיות ולאסוף בתיבה תוך כדי משחק.
לאחר כל שימוש יש לחכות 30 שניות, חוץ מגולד בוקס שצריך לחכות 5 שניות בין הורדה להורדה.
לוויינים (drones).
לוויינים או מזל"טים הם רחפנים העוקבים אחרי השחקן ומגבירים יכולות שלו או של חברי הקבוצה שלו בתנאים מסוימים, או הארכת משך הפעולה של אספקה קיימת. ישנם 18 סוגי רחפנים.
מכולות - Containers.
מכולות הן פרס שניתן להשיג באמצעות השלמת משימות שונות. בעת פתיחתן השחקן יקבל בונוס של קריסטלים, תיבות זהב, ימי פרימיום, צבעים, טנקונים, XT, בטריות ללוינים או אספקה מאחד הסוגים.
ישנם שש סוגי מכולות:
ציוד אחר.
לשחקנים קיימת גם אפשרות לקנות בטנקונים ערכות הכוללות בהן מספר פריטים ובהנחה (מחיר הערכה קבוע: הנחות נוספות אינן נצברות להנחה של הערכות, ועצם הימצאות אחד הפריטים בחבילה בבעלות השחקן מלפני רכישתה לא מפחית את מחיר הערכה).
לשחקנים פעם הייתה אפשרות לשלוח אחד לשני מתנות שבתוכן ברכות- לכל ברכה הייתה תמונה משלה ומחיר שונה.
בנוסף בגרסה הישנה של המשחק היה סוג מיוחד של ציוד, כרטיס מעבר המאפשר יצירה והשתתפות בקרבות PRO, בהם ניתן לשלוט בתנאי הקרב ולהפעיל/לבטל אפשרויות ברירת מחדל שאינן ניתנות לשליטה בקרבות רגילים (בגרסת html5 אין צורך בכרטיס זה).
מוסך, דרגות ומטבעות.
לכל שחקן דרגה, הנקבעת לפי מספר הנקודות שבהן זכה בכל הקרבות בהם השתתף. ככל שצוברים יותר נקודות, כך מגיעים לדרגה גבוהה יותר (במשחק 31 דרגות שונות, כאשר הדרגה ה-31 מקבלת תת-מספור עם כל התקדמות נוספת של 200,000 נקודות). ההילך החוקי במשחק הוא גבישים (Crystals, או קריסטלים) וטנקונים (Tankoins, או טנק-קוינסים). את הגבישים מקבלים בדרכים הבאות:
את הטנקונים אפשר לקבל ב"מכולה שבועית" (3 במכולה) (Weekly Container באנגלית, לא מקבלים אותה פעם בשבוע אבל כך זה נקרא כך כי מקבלים אותה במשימות שבועיות) או בקניה בחנות (Shop באנגלית).
כאשר נכנסים למשחק, מגיעים באופן אוטומטי ל"לובי" של אחד משרתי המשחק, בו רשימת הקרבות המנוהלים באותו שרת והצ'אט של השרת (השחקן מופנה לשרת בו מספר הקרבות ברמה שלו הוא הרב ביותר). משם השחקן יכול להיכנס לקרב, ליצור קרב חדש, להחליף שרת או לבצע פעולה אחרת. במקביל ללובי, קיים גם המוסך (Garage), בו השחקן יכול להחליף ציוד, לקנות ציוד חדש או לשדרג אותו. המוסך זמין גם במהלך קרב- המאפשר החלפת ציוד אחת ל-5 דקות.
כמו כן, במוסך נמכרים גם פריטים נוספים:
משימות יומיות.
בכל יום השחקן מקבל שלוש משימות חדשות. כל משימה שונה באופייה (לדוגמה, להרוג X אויבים, או לצבור X נקודות במוד מסוים). בעת השלמת המשימה, השחקן יכול לאסוף את הפרס שלה, שעשוי להיות קריסטלים, או אספקה בנוסף, יצא דבר חדש, השחקן יוכל להשיג מעצם זה שהוא משלים משימה אחוזים לתיבה ירוקה, ומתי שיגיע ל-100% יהיה לו תיבה ירוקה לפתוח- כמותם נקבעת על-פי דרגת השחקן בנוסף לכך נוסף פרס חדש למשימות היומיות וזה כוכבים להשלמת הצ'אלנגס. כל שחקן יכול לקבל עד 150 כוכבים על ידי השלמת המשימות היומיות משימה שהושלמה והפרס שלה נאסף תוסר מרשימת המשימות של השחקן, ותוחלף ביום הבא באחת חדשה. אם שחקן לא השלים משימה, או השלים אך לא אסף את הפרס, היא תישמר ברשימת המשימות שלו עד להשלמתה. ניתן גם להחליף משימות; ניתן לעשות זאת פעם ביום בחינם, אך החלפה נוספת באותו היום תעלה קריסטלים (בגרסת המובייל ניתן לשנות גם תמורת פרסומת).
לפני המשימות היומיות היה יישום דומה של מתנות יומיות ("Daily gifts"), שהעניק לשחקנים אוטומטית מתנה בכל יום, אך לא הייתה אפשרות לשנות את הפרס.
כל חודש יש אתגר חודשי שבמהלכו צריך לצבור נקודות כוכב על ידי לחימה, ככל שתלחם יותר טוב כך תקבל יותר נקודות כוכב, כל כמה כוכבים זוכים בפרס, אלו שזכו בהרבה נקודות כוכב מקבלים מכולות. אם יש לך חשבון פרימיום תקבל כפול 2 נקודות כוכב.
חשבונות פרימיום.
החל מאוקטובר 2015, המשחק כולל גם חשבון פרימיום, המעניק לשחקן מספר אפשרויות נוספות. ראשית, השחקן מקבל פי 2 יותר קריסטלים בסוף כל קרב. מספר הנקודות שהשחקן צבר בקרב אמנם לא משתנה, אך הסכום מקבל תוספת של 50%, כאשר מועבר אל מד הדרגה של השחקן, בו כלל הנקודות שצבר אי-פעם, וכך ניתן לעלות רמה מהר יותר. בנוסף, השחקן מקבל צבע מיוחד ומקבל רקע אדום לדרגה (הניתן להסתרה בהגדרות). כל ההטבות הנ"ל מסתיימות עם סיום מנוי הפרימיום.
ניתן לרכוש מנוי פרימיום באמצעות כסף לזמן קבוע, או להוסיף זמן למנוי פרימיום קיים ברכישה נוספת. קניית קריסטלים גם מקנה לשחקן חשבון פרימיום, אך לזמן קצר יותר (נכון לשנת 2018) בשנת 2020 פתוחה אפשרות לקבל מספר ימי פרימיום (עד 10 ימים) במכולות אדומות וירוקות.
תקשורת.
במשחק יש גם פורום רשמי, הכולל שבטים (Clans), נגיש כאשר מגיעה לדרגה מסוימת (דרגת ריבוע [הדרגה ה - 11]), תכונה שבו שחקנים יכולים לקיים אינטראקציה ולארגן לפעמים לשחק קרבות יחד עם חברי השבט שלהם.
כמו כן, במשחק יש צ'אט פנימי וצ'אטים בקרבות.
תחרויות.